Kabotāžas kuģis.
N3-S-A1 attēls no 1946. gada brošūras *American World Traders - New Ships for the Merchant Marine*.
Konteinerkuģis *Janina*.
**Kabotāžas kuģis** ir preču, kravu vai pasažieru pārvadātājs piekrastes maršrutos starp divām ostām vienā un tajā pašā valstī. Tomēr šos mazas iegrimes kuģus var izmantot arī starptautiskajos pārvadājumos, ja tie notiek vienas salas vai kontinenta robežās. Kabotāžas kuģu mazā iegrime nozīmē to, ka tie var iet cauri rifiem, kas lielas iegrimes jūras kuģiem nav iespējams. Šie kuģi spēj iekraut un izkraut kravas seklās ostās.

Otrais pasaules karš
--------------------

N3-M-A1 tipa kuģis USS *Enceladus* (AK-80) 1943. gada augustā savā oriģinālajā jūras kara flotes konfigurācijā. Ievērojams ir 360 grādos rotējošais celtnis, kurš bija paredzēts sākotnējā N3-M-A1 projektā.
USAPRS *Thomas F. Farrel, Jr.* gaitā Savienoto Valstu austrumu piekrastē 1944. gada 26. augustā.
Otrā pasaules kara laikā kabotāžas kuģi bija pieprasīti karaspēka atbalstam visā pasaulē. Pirms otrā pasaules kara un tā laikā pēc Savienoto Valstu Jūrniecības Komisijas (*United States Maritime Commission* — angļu val.) pasūtījuma būvētos mazos kravas kuģus apzīmēja kā N3 un C1 tipa kuģus. Abus lietoja kravu pārvadāšanai īsos piekrastes reisos. Apvienotās Karalistes Valdība kā tirdzniecības kuģi kabotāžas pārvadājumiem izmantoja *Empire* kuģa tipu *Empire* F. Karalistes jūrnieki šos kuģus dēvēja par *CHANT*, iespējams tādēļ, ka tiem bija tāda pati korpusa forma. Gan ASV, gan Apvienotajai Karalistei bija arī kabotāžas tankkuģi. Apvienotā Karaliste izmantoja *Empire* kabotāžas tankkuģus un tankkuģus T1. Vairums kabotāžas kuģu tika apbruņoti, piemēram ar 5 collu (127 mm) aizmugurējo lielgabalu, 3 collu (76,2 mm) priekšgala zenītlielgabalu un Oerlikon 20 mm zenītlielgabalu. Pēc kara bruņojumu noņēma un daudzus kuģus pārdeva privātiem uzņēmumiem visā pasaulē.

Piezīmes un atsauces
--------------------

1. ↑  Savienoto Valstu kuģis (*United States Ship (USS)* — angļu val.).
2. ↑  Savienoto Valstu armijas ostu remonta kuģis (*United States Army Port Repair Ship (USAPRS)* — angļu val.).
3. ↑  Ar vārdu *Empire* sākās kara laikā valsts dienestā esošo kuģu nosaukumi.
4. ↑  Lamanša tankkuģis (*Channel Tanker (CHANT)* — angļu val.).
5. ↑  United States Maritime Commission C1 and C1-M Type Ships used in World War II, Korean War and Vietnam War. Archived 2015. gada 30. janvārī, *Wayback Machine* vietnē. American Merchant Marine at War, 2000. gada 29. septembris. Skatīts: 2021. gada 31. decembrī
6. ↑  Scotts Bluff. National Park Service. Skatīts: 2021. gada 31. decembrī
7. ↑  N-Type Coastal Cargo Ships. Merchant Ship Construction in U.S. Shipyards, 2008. gada 12. aprīlis. Skatīts: 2021. gada 31. decembrī
8. ↑  Galiano R. Tanker. New Jersey Scuba Diving. Skatīts: 2021. gada 31. decembrī
9. ↑  Visser A. Types of T - Tankers. Auke Visser's Famous T - Tankers Pages, 2003. gada 23. novembris. Skatīts: 2022. gada 1. janvārī
10. ↑  Priolo G. P. USS Klickitat (AOG-64). NavSource Online: Service Ship Photo Archive, 2019. gada 19. aprīlis. Skatīts: 2022. gada 2. janvārī
11. ↑  T-1 Tankers. shipbuildinghistory.com, 2008. gada 27. jūnijs. Skatīts: 2022. gada 2. janvārī

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Kabotāžas kuģis*** |

* Historia y Arqueología Marítima - Los buques cargueros tipo N3. N3 tipa kuģa shēmas un attēli. Archived 2023. gada 22. aprīlī, *Wayback Machine* vietnē. (spāņu)
* Cūku līča iebrukums. Attēli ar kuģa *Houston* nogremdēšanu. (angliski)